
Republika Hrvatska
Općinski sud u Čakovcu
Čakovec, Ruđera Boškovića 18



Poslovni broj: Kovm-2/2026-2


· Okrivljeni N. B.
· 
· postavljeni branitelj D. K., odvjetnik


· Optužnica na odgovor uz pouku o pravu na branitelja 
			
		
Temeljem čl. 345. st. 1. u svezi sa čl. 346. st. 2. Zakona o kaznenom postupku (Narodne novine broj 152/08, 76/09, 80/11, 91/12-odluka Ustavnog suda, 143/12, 56/13, 145/13, 152/14, 70/17, 126/19, 80/22, 36/24, 72/25 i 13/26, dalje ZKP/08) u privitku ovog dopisa dostavljamo Vam optužnicu Općinskog državnog odvjetništva u Čakovcu broj KOz-DO-39/2025-1 od 31. prosinca 2025., te Vas obavještavamo da u roku od 8 (osam) dana od dana primitka optužnice imate pravo podnijeti pisani odgovor na istu.

Temeljem čl. 72. st. 1. ZKP/08 obavještavamo Vas da Vam se na Vaš zahtjev može imenovati branitelj na teret proračunskih sredstava, ako učinite vjerojatnim da prema svom imovinskom stanju ne možete podmiriti troškove obrane bez ugrožavanja vlastitog uzdržavanja ili uzdržavanja svoje obitelji ili osoba koje ste po zakonu dužni uzdržavati, a složenost, težina ili posebne okolnosti predmeta to opravdavaju.

Temeljem čl. 72. st. 2. ZKP/08 obrazloženi zahtjev za imenovanje branitelja možete podnijeti ovom sudu nakon primitka optužnice, a uz isti ste dužni priložiti dokaze o svom imovinskom stanju, stanju svoje obitelji ili osoba koje ste po zakonu dužni uzdržavati, odnosno osoba koje su Vas po zakonu dužne uzdržavati.  

Iz dokaza o imovinskom stanju moraju biti vidljivi ukupni prihodi unutar godine dana, podaci i stanje o računima u bankarskim i drugim financijskim institucijama, vlasništvo nad nekretninama, pokretninama i pravima, na kojima temeljite osnovanost zahtjeva.

U Čakovcu 8. svibnja 2026.

   Predsjednica optužnog vijeća:
       Stanislava Sanjković, v. r.

      Za točnost otpravka –ovlašteni službenik:
            Željka Krnjak

